**Månedsrapport Smørblomsten- mai 2024**Denne måneden har vi videreført fokuset på fagområdet: natur, miljø og teknologi fra Rammeplanen for barnehager.

I Rammeplanen står det blant annet at gjennom arbeid med natur, miljø og teknologi skal barnehagen bidra til at barna «får kjennskap til naturen og bærekraftig utvikling, lærer av naturen og utvikler respekt og begynnende forståelse for hvordan de kan ta vare på naturen». I den forbindelse hadde vi «Ruskendag» i begynnelsen av måneden, hvor Rusken og Ruskesara hadde kastet masse søppel i barnehagen. Barna gjorde en god jobb med å plukke og kildesortere søppelet. Vi ønsker på denne måten å gi barna en begynnende forståelse for hvordan ta vare på naturen og miljøet rundt oss.

Mai har også bestått av 17.mai forberedelser, både avdelingsvis og i aldersgrupper. 17.mai feiringen i barnehagen ble en suksess, som bestod av å gå i tog i nabolaget, leke tradisjonelle leker (kaste erteposer, potetløp, sykkelløp og tautrekking) og spise pølser og is.

Unge Viken teater kom også på besøk til oss denne måneden med forestillingen «Bare rør». «Bare rør» er et vandreteater der vi fulgte skuespillerne rundt på barnehagens uteområde. Dette var en kreativ og morsom uteforestilling med parkour, dans, musikk og ikke minst masse rør. Rørene ble blant annet brukt til å lage et stort fantasidyr. En engasjerende, morsom og interessant forestilling.

Hilsen oss på Smørblomsten ☺